Америцка война за независимость

Америцка война за независимость,  American Revolutionary War, American War of Independence, в америцкой литературѣ частѣйше называна Америцка револуцияThe American Revolution  (1775 — 1783) — война Великобритании и сил, лоялных законному уряду Великобритании, против револуционерох 13 британскых колоний, котры 4. юла 1776 прогласили свою независимость од Великобритании. Война принесла великы политичны и социалны перемѣны и привела до взникнутя Споєных Штатох Америкы,  United States of America.

Ситуация перед зачатком конфликта
Первы документы, регулуючы права колоний, дозволяли колонистам вести свои дѣла самостатно. Ку серединѣ 18. ст. векша часть доростлых бѣлых мужох мала право голоса, привилегии слободной пресы и слободу вѣросповѣданя. Циже колонии развивали ся окреме од метрополии, а переселенцѣ, зачавши ся усвѣдомльовати Америчанами, природно, чинили одпор пробам подчинити их. 

В року 1763 Франция програла Великой Британии Семирочну войну (1756-63) и стратила Канаду. Английскы политикы гледали, як закрыти довгы, набраны в часѣ войны, и великы выдаткы на охрану границь и колонистох от нападох Индианох. Поважуючи логично, же колонисты таксамо повинны платити за тото, английскый парламент в року 1765 приняв Закон о державных приймах, знатый тыж як «цукровый закон", колковый закон з тарифами, котры отворено зневыгодньовали колонии. В колониях уквартельовали 10-тысячное английское войско, котрое они мали утримовати. В том же року на Конгресѣ представителе девятьох колоний прияли даколько резолуций, твердившых, же неоднятный варунок слободы народа и его право спочивать в том, же на него не можуть увалити ниякы дани без его на то згоды. Колковый закон Велика Британия скасовала, але року 1768  увалила дань на соль, чай и иншы доважаны потравины.

Револучна война
16. децембра 1773, в бостонском приставѣ члены патриотичной организации Сыны слободы, веденой бойовником за независимость колоний Самуелом Адамсом, перебраны за Индианох, на очах у митингуючого обывательства потопили 342 лады пресованого чаю,70 тысяч фунтох дорогого товара. котры привезла компания East India Company, надѣлена на довоз того продукта монополом од Великой Британии. Протестовали тым против звышѣня дани на чай, котре пожадовала метрополия. 

Бостонске «питя чаю» было предогров до тяжкого боя америцкых колоний против Великой Британии, котрый завершив ся взникнѣньом независимых США.

Первы выстрѣлы Револучной войны одгримѣли 19. апрѣля 1775 в Лексингтону, куды метрополия послала войско, обы сконфишковати арзенал колонистох.

А уже 4. юла 1776 была подписана Декларация независимости США, котра означала фактичный одрыв америцкых колоний од Великой Британии. Днесь 4. юл — День независимости — националный святок США.  

Колонисты достали помоч од Франции, Испании и Голландии, противникох Великой Британии. По довгой 10-рочной войнѣ 3 септембра 1783 Великобритания признала независимость США. 

Характер револуции
Америцка револуция была револуция конзервативна. Многы проминентны бойовникы за независимость крайнѣ бездячно видѣли розрыв з Британиев, они твердили, же, противлячи ся британскому владнутю, они лем гаять свои права як Англичане, и что якраз лондонскый уряд, через незаконны поступы, нарушив status quo в колониях. 

Штовеце, на роздѣл од далшых револуций во Франции и России, америцкый вариант револуции мав ограниченый характер, принес лем политичны перемѣны, котры не потягли за собов корѣнну перемѣну економичных и социалных штруктур.Политика. Толковый словарь...

Жерела и одказы
 Политика. Толковый словарь. — М.: "ИНФРА-М", Издательство "Весь Мир". Д. Андерхилл, С. Барретт, П. Бернелл, П. Бернем, и др. Общая редакция: д.э.н. Осадчая И.М.. 2001.
 Американская революция 
 Политология. Словарь. АМЕРИКАНСКАЯ РЕВОЛЮЦИЯ это: 

 Референции 

Катеґорія:Войны США
Катеґорія:Войны 18. стороча
Катеґорія:Войны Великой Британии
Катеґорія:Войны Франції
Катеґорія:История Сіверной Америкы
Катеґорія:История США